Abbozz tal-baġit emendatorju nru 6 għall-baġit ġenerali tal-2010 - Id-dikjarazzjoni tad-dħul u n-nefqa skont it-taqsima - Taqsima II — Kunsill Ewropew u Kunsill - Taqsima III – Il-Kummissjoni - Taqsima X - Servizz Ewropew għall-Azzjoni Esterna /* KUMM/2010/0315 finali */





[pic] | KUMMISSJONI EWROPEA | Brussel 17.6.2010 KUMM(2010) 315 finali ABBOZZ TAL-BAĠIT EMENDATORJU Nru 6 GĦALL-BAĠIT ĠENERALI TAL-2010 ID-DIKJARAZZJONI TAD-DĦUL U N-NEFQA SKONT IT-TAQSIMA Taqsima II — Kunsill Ewropew u Kunsill Taqsima III – Il-Kummissjoni Taqsima X - Servizz Ewropew għall-Azzjoni Esterna ABBOZZ TAL-BAĠIT EMENDATORJU Nru 6 GĦALL-BAĠIT ĠENERALI TAL-2010 ID-DIKJARAZZJONI TAD-DĦUL U N-NEFQA SKONT IT-TAQSIMATaqsima II — Kunsill Ewropew u KunsillTaqsima III – Il-KummissjoniTaqsima X - Servizz Ewropew għall-Azzjoni Esterna Wara li ġew ikkunsidrati: - it-Trattat li jwaqqaf il-Komunità Ewropea, u b'mod partikolari l-Artikolu 27 tiegħu, - it-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u partikolarment l-Artikolu 106a tiegħu, - ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej[1], u b'mod partikolari l-Artikolu 37 tiegħu, - il-proposta tal-Kummissjoni Ewropea tal-24 ta' Marzu 2010 li timmodifika r-Regolament tal-Kunsill Nru 1605/202[2], - il-baġit ġenerali tal-Unjoni Ewropea għas-sena finazjarja 2010 adottat fis-17 ta' Diċembru 2009, - il-baġit emendatorju 1/2010 adottat fid-19 ta' Mejju 2010, - abbozzi tal-baġits emendatorji Nru 2/2010[3], 3/2010[4], 4/2010[5] u 5/2010[6]. Il-Kummissjoni Ewropea hawnhekk tippreżenta lill-awtorità baġitarja l-Abbozz tal-Baġit Emendatorju Nru 6 għall-baġit tal-2010 għar-raġunijiet stabbiliti fil-memorandum ta' spjegazzjoni. BIDLIET FID-DIKJARAZZJONI TAD-DĦUL U N-NEFQA SKONT IT-TAQSIMA Il-bidliet fid-dikjarazzjoni tad-dħul u n-nefqa skont it-taqsima huma disponibbli fil-EUR-Lex ( http://eur-lex.europa.eu/budget/www/index-en.htm ). Verżjoni bl-Ingliż tal-bidliet f'dawn id-dikjarazzjonijiet skont it-taqsima hija mehmuża għall-informazzjoni bħala anness tal-baġit. 1. Qafas 1.1. Servizz ta' Azzjoni Esterna għal Ewropa sigura f'dinja li qed tinbidel 1.1.1. It-Trattat tal-Unjoni Ewropea (TUE) jipprovdi li r-Rappreżentanta Għolja tal-Unjoni Ewropea għall-Affarijiet Barranin u l-Politika tas-Sigurtà tippresjedi l-Kunsill dwar l-Affarijiet Barranin, tikkontribwixxi permezz tal-proposta tagħha għat-tħejjijiet tal-Politika Estera u ta' Sigurtà Komuni (il-PESK) u tiżgura l-implimentazzjoni tad-deċiżjonijiet adottati mill-Kunsill Ewropew u mill-Kunsill. Ir-Rappreżentanta Għolja tirrappreżenta l-Unjoni f'materji relatati mal-PESK, tmexxi d-djalogu ma' partijiet terzi f'isem l-Unjoni u tesprimi l-pożizzjoni tal-Unjoni f'organizzazzjonijiet internazzjonali u konferenzi internazzjonali. 1.1.2. Biex twettaq il-mandat tagħha, ir-Rappreżentanta Għolja se tkun assistita mis-Servizz Ewropew ta' Azzjoni Esterna (minn issa 'l quddiem is-SEAE) kif stipulat mit-Trattat tal-UE. 1.1.3. SEAE effettiv huwa essenzjali sabiex jippermetti lill-UE twettaq għanijiet strateġiċi stabbiliti mit-Trattat ta' Liżbona u biex tikkontribwixxi għat-tisħiħ tar-rwol tagħha fix-xena globali, billi jagħtiha profil aktar għoli u jippermettilha li tipproġetta l-interessi u l-valuri tagħha b'mod aktar effiċċjenti. 1.1.4. Il-valur miżjud li jista' jkollu s-SEAE fuq l-isfidi kumplessi u l-theddidiet li l-UE qed taffaċċja huwa l-abbiltà tiegħu li jgħaqqad flimkien l-istrumenti disponibbli. Servizz li jisfrutta l-għarfien prezzjuż tas-servizzi tal-Kummissjoni Ewropea, tas-Segretarjat Ġenerali tal-Kunsill u tal-esperjenza tas-servizzi diplomatiċi tal-Istati Membri tal-UE. 1.1.5. Fi ħdan dan il-qafas il-Kummissjoni Ewropea qed tippreżenta dan il-baġit emendatorju bħala proposta teknika, li tirrifletti t-talbiet trażmessi mir-Rappreżentanta Għolja u, fi ħdan il-qafas tal-abbozz tad-Deċiżjoni tal-Kunsill, fl-aħħar kwart tal-2010 diplomatiċi mill-Istati Membri tal-UE se jiġu reklutati fis-SEAE, taħt il-baġit tal-UE (aġenti temporanji). 1.2. Struttura organizzazzjonali effiċjenti fi ħdan il-kuntest tal-konsolidazzjoni fiskali 1.2.1. Il-linji gwida stabbiliti mill-Kunsill Ewropew tad-29 u 30 ta' Ottubru 2009 dwar it-twaqqif tas-SEAE jipprevedu dan li ġej (punt 16): "Is-SEAE... għandu jkun awtonomu f'termini ta' baġit amministrattiv u ġestjoni tal-persunal. Is-SEAE għandu jiġi inkluż fl-ambitu ta' applikazzjoni tal-Artikolu 1 tar-regolament finanzjarju." Għalhekk, il-Kummissjoni Ewropea ppreżentat lid-dirgħajn tal-awtorità leġiżlattiva proposta għar-reviżjoni tar-regolament finanzjarju (COM ...) u fid-9 ta' Ġunju tal-2010 adottat il-proposta għall-modifika tar-Regolament tal-Persunal (COM(2010) 85). Dan l-abbozz tal-baġit emendatorju huwa t-tielet parti ta' sett ta' modifiki meħtieġa għall-implimentazzjoni tad-Deċiżjoni tal-Kunsill li tistabbilixxi s-SEAE. 1.2.2. Fil-25 ta' Marzu, 2010 ir-Rappreżentanta Għolja (HR) ppreżentat abbozz ta' deċiżjoni tal-Kunsill li tistabbilixxi l-organizzazzjoni u l-funzjonament tas-Servizz Ewropew ta' Azzjoni Esterna. 1.2.3. It-twaqqif tas-SEAE jrid ikun iggwidat mill-prinċipji tal-effiċjenza ekonomika, newtralità tal-baġit, u ġestjoni soda u effiċjenti. Il-ħolqien u t-twaqqif tas-SEAE jkollu jikkunsidra l-impatt tal-kriżi ekonomika fuq il-finanzi pubbliċi u l-bżonn għall-politiki ta' konsolidazzjoni fiskali, li jimplika miżuri ta' awtotrażżin f'termini ta' riżorsi umani inkluż fir-reklutaġġ u l-kuntratti. 1.2.4. Fit-twaqqif ta' dan is-servizz se jkollhom jintużaw arranġamenti tranżizzjonali u bini tal-kapaċità gradwali. F'termini ta' ġestjoni soda u effiċjenti, duplikazzjoni mhux meħtieġa ta' doveri, funzjonijiet u riżorsi ma' strutturi oħra jkunu jridu jiġu evitati, u għandhom jintużaw l-opportunitajiet kollha għar-razzjonalizzazzjoni u simplfikazzjoni. 1.2.5. Id-dipartimenti u funzjonijiet tas-servizzi relevanti tas-Segretarjat Ġenerali tal-Kunsill u tal-Kummissjoni għalhekk se jiġu trasferiti lis-SEAE. Dawn huma mniżżlin fl-Anness għall-abbozz tad-Deċiżjoni tal-Kunsill. Hekk kif dawn jiġu trasferiti lis-SEAE, kull uffiċjal se jiġi assenjat għall-post fil-grupp ta' funzjoni li jikkorrispondi lill-grad tiegħu/tagħha. 1.2.6. Barra minn hekk, l-SEAE se jkollu persunal li jikkonsisti minn xi diplomatiċi mill-Istati Membri (aġenti temporanji). Meta l-SEAE jilħaq il-kapaċità sħiħa tiegħu fl-2013, persunal mill-Istati Membri hu mistenni li jirrappreżenta terz tal-persunal kollu tal-SEAE fuq livell AD. 1.2.7. Għalhekk l-SEAE se jibda fl-2010 bi struttura li, filwaqt li tkun kapaċi tappoġġja lir-Rappreżentanza Għolja sabiex tissodisfa d-doveri tagħha, tirrifletti wkoll ir-restrizzjonijiet attwali fir-rigward tan-nefqa amministrattiva (intestatura 5) u li tieħu f'kunsiderazzjoni l-kuntest ta' konsolidazzjoni fiskali. 1.3. Rekwiżiti tal-persunal immedjat addizzjonali għall-2010 1.3.1. L-SEAE għandha tibda tiffunzjona malajr kemm jista' jkun. L-amalgamazzjoni tas-servizzi tal-Kummissjoni u tas-Segretarjat Ġenerali tal-Kunsill trasferiti għas-SEAE hi mistennija li toħloq sinerġiji u qligħ mill-effiċjenza fil-kwartieri ġenerali. Dawk il-qligħ mill-effiċjenzi se jiġu wżati wkoll sabiex ikopru mill-anqas parti mill-bżonnijiet prijoritarji u doveri addizzjonali tas-SEAE. 1.3.2. Madanakollu, id-doveri addizzjonali tal-Presidenza tal-Gruppi ta' Ħidma u tal-Kumitati li jippreparaw lill-Kunsill tal-Affarijiet Barranin - doveri li la l-GSC u lanqas is-servizzi tal-Kummissjoni ma kienu qegħdin jissodisfaw qabel – u l-bżonn li l-SEAE jiġi mgħammar b'karigi għall-Bordijiet Korporattivi u ta' Politika għandu jiġi meqjus. Il-kwartieri ġenerali għandhom għalhekk jiġu msaħħa b'20 post ġdid ta' AD sabiex jakkomodaw il-ħolqien ta' karigi ġodda amministrattivi, jippermettu l-ħolqien ta' ċellola legali żgħira, u jkopru doveri addizzjonali fir-rigward tal-presidenza ta' Gruppi ta' Ħidma ġeografiċi u tematiċi. L-ewwel prijorità tal-Rappreżentanta Għolja se tkun li tagħmel dispożizzjonijiet għall-ħatra minn kmieni tal-karigi amministrattivi li jinsabu 'l fuq fl-istruttura l-ġdida. Barra minn hekk, approprjazzjonijiet huma mitluba għal 10 aġenti kuntrattwali għal doveri ta' appoġġ fil-kwartieri ġenerali. 1.3.3. Id-Delegazzjonijiet tal-Unjoni jikkostitwixxu parti integrali tas-SEAE. Mill-1 ta' Jannar 2010 aktar minn 60 Delegazzjoni tal-UE ħadu r-rwol tal-Presidenza lokali, jiġifieri, id-doveri ta' rappreżentanza, koordinazzjoni u negozjati f'isem l-UE. F'każijiet bħal dawn huma għandhom jiġu msaħħa sabiex ikunu jistgħu jaqdu d-doveri ġodda tagħhom b'mod komplet. Il-bżonnijiet addizzjonali li huma l-aktar urġenti għad-Delegazzjonijiet tal-UE jeħtieġu li 80-il kariga ġdida tal-AD jiġu reklutati b'mod gradwali fuq medda tal-aħħar erba' xhur tal-2010 u ġew ivvalutati kif ġej: - Tisħiħ ta' delegazzjonijiet fejn m'hemm l-ebda uffiċjal politiku fil-post - madwar 40-il kariga ġdida AD; - Tisħiħ ta' delegazzjonijiet multilaterali - madwar 20-il kariga ġdida AD; - Modernizzazzjoni ta' delegazzjonijiet reġjonali u l-ħolqien tal-funzjonijiet tad-Deputat Kap tad-Delegazzjoni - madwar 20-il kariga ġdida AD; - Approprjazzjonijiet addizzjonali għal 60 aġenti lokali sabiex jipprovdu appoġġ meħtieġ. 2. IL-PROċEDURA GħALL-ISTABILIMENT TA'BAġIT GħAS-SEAE 2.1. L-ARTIKOLU 12.5 TAL-ABBOZZ TAD-DEċIżJONI TAL-KUNSILL DWAR L-ORGANIZZAZZJONI U L-FUNZJONAMENT TAS-SEAE JISTIPULA: "Mhux aktar minn xahar wara d-dħul fis-seħħ ta' din id-Deċiżjoni, ir-Rappreżentanta Għolja għandha tippreżenta lill-Kummissjoni stima tad-dħul u n-nefqa tas-SEAE, inkluż pjan ta' stabbiliment, sabiex tippreżenta abbozz ta' baġit emendatorju". 2.2. Taħt ċirkostanzi normali baġit emendatorju li jistabbilixxi entità ġdida b'taqsima separata fil-baġit ikun jinkludi dan li ġej: - il-pjan tal-istabbiliment, - l-approprjazzjonijiet relatati sabiex ikopru s-salarji tal-uffiċjali, l-infrastruttura u spejjeż oħra għall-funzjonament, - l-approprjazzjonijiet għal tipi oħra ta' persunal (inkluż salarji, infrastruttura u spejjeż oħra għall-funzjonament), - spejjeż oħra amministrattivi (bħal IT, sigurtà, missjonijiet, eċċ.). 2.3. Sabiex l-SEAE tkun tista' tiffunzjona b'mod awtonomu huwa importanti li l-baġit tiegħu jiġi stabbilit malajr kemm jista' jkun. Dan għandu jsir ukoll filwaqt li jiġi żgurat l-iffunzjonar tajjeb u l-kontinwità fin-negozju tal-attivitajiet. 2.4. Bosta mill-mezzi għall-operazzjoni futura tas-SEAE se jiġu trasferiti mill-istituzzjonijiet (Kummissjoni u Kunsill) li kienu responsabbli s'issa għal bosta mid-doveri li għandhom jitwettqu fil-futur mis-SEAE. Dan jimplika li din il-proposta tal-baġit għas-SEAE timmodifika wkoll il-baġits ta' dawn l-istituzzjonijiet. Fl-assenza ta' baġit li jopera b'mod sħiħ u l-kapaċità amministrattiva fl-SEAE, din il-proposta tal-baġit emendatorju ġiet elaborata b'kooperazzjoni mill-qrib bejn iż-żewġ istituzzjonijiet donaturi li huma involuti u l-HR. 2.5. Fi prinċipju l-baġit tas-SEAE għandu jagħti viżjoni tal-ispejjeż totali tal-funzjonament tiegħu. Madanakollu, il-Kunsill Ewropew jirrikonoxxi l-isfidi għat-twaqqif tal-istituzzjoni l-ġdida u kkonkluda b'mod espliċitu fl-artikolu 27 tal-linji gwida ta' Ottubru 2009: "se jkollhom jiġu użati arranġamenti tranżizzjonali u tkabbir gradwali ta' kapaċità" L-aspetti li ġejjin ġew identifikati bħala d-diffikultajiet maġġuri sabiex jiġi stabbilit mill-bidu l-baġit tas-SEAE fl-2010: - Minħabba l-bżonn li partijiet separati ta' amministrazzjonijiet eżistenti jridu jiġu amalgamati f'waħda ġdida u separata, s-SEAE mhux se jkollu l-awtonomija tar-riżorsi tiegħu stess mill-ewwel ġurnata sabiex ikun jista' jimplimenta l-obbligi tiegħu, - Fil-fażi attwali tat-twaqqif tas-SEAE għad m'hemmx viżjoni kompleta dwar il-metodi ta' ħidma u l-istruttura organizzattiva finali, - Il-likwidazzjoni u trasferiment tal-obbligi kuntrattwali u finanzjarji mill-istituzzjonijiet donaturi lis-SEAE huma proċessi delikati li jirrikjedu preparazzjoni u implimentazzjoni b'attenzjoni, - L-approprjazzjonijiet li għandhom jiġu trasferiti għandhom jiġu kkalkulati b'mod preċiż skont data speċifika meta l-baġit emendatorju hu mistenni li jiġi adottat. Jekk il-baġit emendatorju hu adottat f'data differenti, hemm riskju li l-approprjazzjonijiet mhux se jkunu disponibbli fil-baġit tal-istituzzjoni t-"tajba" li jkollha bżonnhom, notevolment għas-salarji u għal kull tip ta' obbligi kuntrattwali, - It-trasferiment tal-obbligi u riżorsi finanzjarji tul sena baġitarja, aktar milli fil-bidu tas-sena baġitarja, hi operazzjoni perikoluża minn perspettiva ta' kontabilità. Bħala konklużjoni, jista' jkun hemm riskju serju u reali ta' tfixkil maġġuri tal-operazzjonijiet (inklużi pagamenti ta' salarji u obbligi oħra), fil-kwartieri ġenerali u fid-delegazzjonijiet, li jistgħu jkunu ta' preġudizzju għar-reputazzjoni tas-SEAE ġdid. 2.6. Is-soluzzjoni proposta għall-2010 tikkonsisti f'baġit emendatorju bbażat fuq approċċ pragmatiku u simplifikat waqt il-perjodu ta' tranżizzjoni li jkopri l-aħħar erbà xhur tas-sena, u jekk wieħed jassumi li l-baġit emendatorju se jiġi adottat sal-1 ta' Ottubru 2010. Għalhekk, il-baġit emendatorju propost jirrifletti dan li ġej: - Il-ħolqien tat-taqsima baġitarja separata tas-SEAE u l-pjan ta' stabbiliment f'konformità mal-proposta tal-Kummissjoni Ewropea għall-bdil tar-Regolament Finanzjarju. - Il-karigi se jiġu trasferiti mill-Kummissjoni u mis-Segretrjat Ġenerali tal-Kunsill se jibqgħu, għalkemm identifikati permezz ta' kolonni separati, fil-pjanijiet ta' stabbiliment f'taqsimiet korrispettivi taż-żewġ istituzzjonijiet donaturi, sabiex jassiguraw kontinwità ta' obbligi amministrattivi u kuntrattwali sal-aħħar tas-sena. Dawk il-karigi tas-SEAE se jitneħħew mill-pjanijiet ta' stabbiliment tal-Kummissjoni u tas-Segretarjat Ġenerali tal-Kunsill fil-baġit tal-2011 (l-ittra emendatorja li għandha tiġi ppreżentata aktar tard din is-sena). - L-ewwel parti tal-karigi l-ġodda tal-AD se jieħdu ħsieb id-doveri addizzjonali immedjati. Dan se jikkontribwixxi wkoll sabiex fl-2013 jintlaħaq l-impenn li jkun hemm terz tal-persunal AD li ġej mis-servizz diplomatiku tal-Istati Membri. - L-approprjazzjonijiet kollha, inklużi l-approprjazzjonijiet addizzjonali mitluba għall-karigi l-ġodda tas-SEAE, se jiġu inklużi fil-partiti baġitarji korrispettivi tal-Kummissjoni u tas-Segretarjat Ġenerali tal-Kunsill, li tippermettilhom sabiex jipprovdu l-pagamenti kollha (salarji, benefiċċji, kiri eċċ.) u servizzi (IT, manutenzjoni, "canteens" eċċ.) lill-persunal futur tas-SEAE sal-aħħar tas-sena. B'dan il-mod, il-kontinwità tal-attivitajiet fil-kwartieri ġenerali u fid-delegazzjonijeit tista' tiġi ggarantita waqt il-perjodu ta' tranżizzjoni sal-aħħar tas-sena. Ir-Rappreżentanta Għolja se tkun tista' tikkonċentra u tissorvelja fuq l-organizzazzjoni interna tas-SEAE, proċeduri ta' reklutaġġ[7] u t-tħejjija tal-kapaċità ġestjonali amministrattiva u finanzjarja sħiħa tagħha sabiex l-SEAE jista' jieħu r-responsabilità sħiħa u l-obbliġi amministrattivi, finanzjarji u kuntrattwali relatati mill-1 ta' Jannar 2011. 2.7. L-għan għas-sena finanzjarja 2011 hu li l-SEAE jkollu l-baġit sħiħ tiegħu stess għall-2011 inkluż l-approprjazzjonijiet kollha relatati. Dan ikun jeħtieġ ittra emendatorja lill-abbozz ta' baġit tal-2011 fil-ħin sabiex ikun integrat fil-proċess baġitarju annwali. 3. il-baġit emendatorju għas-seae fl-2010 3.1. Struttura tal-Baġit - Taqsima ġdida X " Servizz Ewropew ta' Azzjoni Esterna " hu maħluq fil-baġit tal-Unjoni Ewropea. - Struttura baġitarja hi stabbilita sabiex tkopri l-ispiża amministrattiva tas-SEAE. L-istruttura hi ispirata mill-istruttura wżata mill-istituzzjonijiet l-oħra (titolu 1 persunal, titolu 2 nefqa ta' ħidma , titolu 3 delegazzjonijiet ). 3.2. Pjan ta’ Stabbiliment Iż-żewġ istituzzjonijiet donatriċi identifikaw in-numru ta' karigi ta' stabbiliment relatati għat-trasferiment tas-servizzi kif definiti fid-Deċiżjoni tal-Kunsill: 1114-il kariga huma trasferiti għas-SEAE mill-pjan ta' stabbiliment tal-Kummissjoni, u 411-il kariga (inkluż 43-il kariga għall-funzjonijiet ta' appoġġ) mill-pjan ta' stabbiliment tas-Segretarjat Ġenerali tal-Kunsill. Barra minn hekk, 100 kariga ġodda huma mitluba għas-SEAE (li minnhom 20 fil-kwartieri ġenerali u 80 fid-delegazzjonijiet, dawn tal-aħħar b'mod gradwali fuq l-aħħar erbà xhur tal-2010 rispettivament, 50% f'Ottubru u 50% f'Novembru). It-tabella sommarja hawn taħt tipprovdi t-tqassim tal-karigi tas-SEAE skont l-oriġini billi tiddistingwi kwartieri ġenerali mid-delegazzjonijiet. Postijiet fit-tabella hawn taħt jinkludu karigi mal-persunal li għandu jiġi trasferit kif ukoll karigi vakanti. Tabella 1: Karigi tat-tabella tal-istabbiliment trasferiti mill-istituzzjonijiet donaturi u karigi ġodda maħluqa fl- 2010 Il-Kummissjoni | Kunsill | Postijiet ġodda | Total | Kwartieri ġenerali | 675 | 387 | 20 | 1 082 | Delegazzjonijiet | 439 | 24 | 80 | 543 | Total | 1 114 | 411 | 100 | 1 625 | Il-pjanijiet ta’ stabbiliment huma inklużi fl-anness tal-baġit. 3.3. Riżorsi umani oħra (mhux koperti mill-pjan ta' stabbiliment) Approprjazzjonijiet li jirrigwardaw riżorsi umani oħra (esperti nazzjonali sekondati, aġenti kuntrattwali, aġenti lokali fid-delegazzjonijiet) li għandhom jiġu trasferiti iżda li mhumiex koperti mill-pjan ta' stabbiliment, fl-2010 jibqgħu jiġu ffinanzjati mill-baġit tal-istituzzjoni donatriċi. Il-baġit emendatorju jinkludi t-talba ta' approprjazzjoni addizzjonali għas-SEAE li jikkorrispondi għal 10 aġenti kuntrattwali fil-kwartieri ġenerali u 60 aġenti lokali fid-delegazzjonijiet. Peress li l-ebda approprjazzjoni ma titqiegħed fil-baġit tas-SEAE (ara paragrafu 2.6), l-approprjazzjonijiet korrispendenti huma iskritti fit-taqsima tal-Kummissjoni tal-baġit. 3.4. Nefqa amministrattiva oħra L-ebda approprjazzjoni għal nefqa amministrattiva oħra (kiri, nefqa ta' missjoni, IT eċċ) mhu se tiġi trasferita mill-istituzzjonijiet donaturi għas-SEAE fl-2010. Dawn huma inklużi fit-taqsima relevanti tal-Kummissjoni u tas-Segretarjat Ġenerali tal-Kunsill. 4. Konklużjoni Fil-qafas tal-istabbiliment tas-SEAE, dan il-baġit emendatorju jipproponi, f'konformità mal-proposta tal-Kummissjoni Ewropea dwar il-modifika tar-regolament finanzjarju, il-ħolqien ta' Taqsima X ġdida (Servizz Ewropew ta' Azzjoni Esterna) u l-emendi relatati għall-baġit Taqsima II (Kunsill Ewropew u Kunsill) u Taqsima III (Kummissjoni), kif indikat fl-anness baġitarju. Pjan ta' stabbiliment ġdid hu maħluq f'Taqsima X tas-SEAE. Dan jinkludi 411-il kariga trasferit għas-SEAE mit-Taqsima II (Kunsill Ewropew u Kunsill) u 1 114-il kariga trasferita mit-Taqsima III (Kummissjoni). Dan jinkludi wkoll 100 kariga addizzjonali ġdid tal-AD għas-SEAE, li minnhom 80 fid-delegazzjonijiet. In-nefqa addizzjonali hi meħtieġa sabiex tkopri l-100 kariga ġdida u approprjazzjonijiet addizzjonali għal 60 aġent lokali addizzjonali fid-delegazzjonijeit u 10 aġenti kuntrattwali fil-kwartieri ġenerali mitluba mir-Rappreżentanta Għolja, sabiex tissodisfa d-doveri addizzjonali konferiti mit-Trattat. Dawn il-karigi addizzjonali diġà se jikkontribwixxu fl-2010 għad-deċiżjonijiet tal-Kunsill sabiex fl-2013 fis-SEAE ikun hemm terz tal-persunal AD mis-servizzi diplomatiċi tal-Istati Membri tal-UE. 5. Tabella sommarja b'intestatura tal-qafas finanzjarju Qafas finanzjarju Intestatura/subintestatura | Qafas finanzjarju 2010 | Baġit 2010 (li jinkludi BE 1 u ABE 2 sa ABE 5) | ABE 6/2010 | Baġit 2010 (li jinkludi BE 1 u ABE 2 sa ABE 6) | |CA |PA |CA |PA |CA |PA |CA |PA | | 1. TKABBIR SOSTENIBBLI | | | | | | | | | | 1a. Kompetittività għat-tkabbir u l-impjiegi |14 167 000 000 | |14 861 853 253 |11 342 270 803 | | |14 861 853 253 |11 342 270 803 | |1b. Koeżjoni għat-tkabbir u l-impjiegi |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | Total | 63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Marġni[8] | | |-194 445 345 | | | |-194 445 345 | | | 2. PRESERVAZZJONI U ĠESTJONI TAR-RIŻORSI NATURALI | | | | | | | | | | Li minnhom nefqa relatata mas-suq u ħlasijiet diretti |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Total | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Marġni | | |456 166 698 | | | |456 166 698 | | | 3. ĊITTADINANZA, LIBERTÀ, SIGURTÀ U ĠUSTIZZJA | | | | | | | | | | 3a. Libertà, Sigurtà u Ġustizzja |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Ċittadinanza |668 000 000 | |668 000 000 |659 387 500 | | |668 000 000 |659 387 500 | | Total | 1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Marġni[9] | | |18 512 630 | | | |18 512 630 | | | 4. L-UE BĦALA ATTUR GLOBALI[10] | 7 893 000 000 | | 8 160 182 000 |7 787 695 183 | | | 8 160 182 000 |7 787 695 183 | | Marġni | | | -18 300 000 | | | | -18 300 000 | | | 5. AMMINISTRAZZJONI[11] | 7 882 000 000 | |7 908 983 423 |7 908 478 423 |9 521 362 |9 521 362 |7 918 504 785 |7 917 999 785 | | Marġni | | | 53 016 577 | | | | 43 495 215 | | | TOTAL | 140 978 000 000 |134 289 000 000 |141 491 931 440 |122 956 928 088 | | |141 501 452 802 |122 966 449 450 | | Marġni | | |528 250 560 |11 660 953 912 | | |518 729 198 |11 651 432 550 | | [1] ĠU L 248, 16.9.2002, p.1. [2] COM(2010) 85. [3] COM(2010) 108. [4] COM(2010) 149. [5] COM(2010) 169. [6] COM(2010) 320. [7] Kwalunkwe reklutaġġ sal-1.1.2011 se jkun formalment f'isem il-Kummissjoni. Il-Kummissjoni madanakollu se, tiddelega kompletament il-poteri tal-Awtorità Maħtura/Awtorità Kuntrattwali rilevanti lir-Rappreżentanza Għolja fil-funzjoni tagħha bħala Viċe President tal-Kummissjoni sabiex din tingħata awtorità esklussiva fuq il-proċess ta' selezzjoni. [8] Il-Fond Ewropew ta' aġġustament għall-Globalizzazzjoni (FEG) mhuwiex inkluż fil-kalkolu tal-marġni taħt l-Intestatura 1a (EUR 500 miljun). EUR 195 miljun 'il fuq mil-limitu massimu huma ffinanzjati bil-mobilizzazzjoni tal-Istrument tal-Flessibbiltà. [9] L-ammont tal-Fond ta’ Solidarjetà tal-Unjoni Ewropea (FSUE) ikun inserit apparti l-intestaturi relevanti kif previst mill-IIA tas-17 ta’ Mejju 2006 (ĠU C 139 tal-14.6.2006) [10] Il-marġini 2010 għall-intestatura 4 ma jikkunsidrax l-approprjazzjonijiet relatati mar-Riżerva għall-Għajnuna ta’ Emerġenza (EUR 248,9 miljun). [11] Għall-kalkolu tal-marġini taħt il-limitu massimu tal-intestatura 5, ittieħed kont tan-nota (1) f'qiegħ il-paġna fil-qafas finanzjarju 2007-2013 għal somma ta' EUR 80 miljun għall-kontribuzzjonijiet tal-persunal għall-iskema tal-pensjoni.